Årets svømmer

Årets svømmer (engelsk:Swimming World Swimmers of the Year) er en utmerkelse som årlig tildeles av det USA-baserte Swimming World Magazine. Prisen deles ut i syv kategorier: Årets svømmer i Verden, USA, Europa, Oseania og Asia, Afrika, åpent vann og handikappede svømmer. I hver av disse kategoriene deles det årlig ut én pris for menn og én for kvinner. Prisen er blant mange sett på som en av de mest prestisjefylte prisene innen svømming.

Utmerkelsen ble innviet i 1964, da Swimming World utnevnte Don Schollander som årets svømmer. To år senere ble en kvinnelig kategori lagt til, og utmerkelsen fortsatte i denne formen frem til 1980. Vinnerne var alltid fra USA helt frem til Øst-Tysklands kvinnelige svømmeres fremgang på 1970-tallet, og i 1980 ble det opprettet underkategorier for amerikanske og europeiske svømmere.
Etter at den kalde krigen var slutt avviste Tyskland å følge østens slutt på det systematiske statssponsede dopingprogrammet, mens Australias svømmelag opplevde en vekkelse. I 1994 vant australske svømmere begge utmerkelsene for årets svømmere for første gang, og i 1995 ble en egen kategori for Oseaniske og Asiatiske svømmere innført. En underkategori for handikappede svømmere ble innført i 2003, og et år senere ble en afrikansk underkategori innført etter at Sør-Afrika ble kontinentets første land til å vinne en olympisk stafett. I 2005 ble svømming i åpent vann tatt med i det olympiske programmet, og en ny kategori ble således innført.

Svømmere fra USA har vært de mest suksessfulle når det gjelder utmerkelser, med førti tidler, mer enn tre ganger så mange som Australia (13). Michael Phelps fra USA har vunnet prisen for årets svømmer i verden seks ganger, etterfulgt av Ian Thorpe fra Australia med fire utmerkelser. Regionalt har tyske, ungarske og nederlandske svømmere hatt mest suksess i Europa, mens australske har vunnet mer enn tre fjerdedeler av utmerkelsene i Oseania og Asia.

Årets svømmere i verden 

Utmerkelsen ble innviet i 1964, da Swimming World utnevnte Don Schollander som årets svømmer. To år senere ble en kvinnelig kategori lagt til, og utmerkelsen fortsatte i denne formen frem til 1980. Vinnerne var alltid fra USA helt frem til 1970 da en ikke-amerikansk mannlig svømmer vant utmerkelsen, fra 1973 til 1989 vant det østtyske kvinne majoriteten av prisene. Etter at den kalde krigen var slutt avviste Tyskland å følge østens slutt på det systematiske statssponsede dopingprogrammet, mens Australias svømmelag opplevde en vekkelse på 1990-tallet ved å vinne ni utmerkelser siden 1997, flest av alle land i den perioden.

Svømmere fra USA har vunnet tittelen 40 ganger, etterfulgt av Australia (13 ganger) og Øst-Tyskland (11 ganger). Denne rangeringen er omtrentlig proporsjonal med mengden av gullmedaljer som er vunnet av de respektive landene under de olympiske leker. Øst-Tyskland var spesielt suksessfulle på 1970- og 1980-tallet, da de dominerte kvinnenes øvelser, godt hjulpet av det systematsike statlige dopingprogrammet.

Med sin utmerkelse fra 2009 holder Michael Phelps (USA) nå den totale rekorden med seks utmerkelser. Han vant i 2003, 2004, 2006, 2007, 2008 og 2009. Han er også den eneste personen som har vunnet utmerkelsen fire ganger på rad. Debbie Meyer fra USA vant fra 1967–69. Ian Thorpe (Australia) er den nest mest profilerte vinneren i kategorien med sine fire utmerkelser, fra 1998, 1999, 2001 og 2002.

Fire kvinnelige svømmere har vunnet tre utmerkelser: Debbie Meyer (USA) i 1967, 1968 og 1969, Krisztina Egerszegi (Ungarn) i 1991, 1992 og 1995, Janet Evans (USA) i 1987, 1989 og 1990, samt Kristin Otto (Øst-Tyskland) i 1984, 1986 og 1988. Franziska van Almsick er den yngste kvinnen som har mottatt en utmerkelse, da hun fylte 15 år den 5. april det året hun mottok sin første utmerkelse. Thorpe er den yngste mannlige mottakeren, da han fylte 16 år den 13. oktober det året han mottok sin første utmerkelse.

Årets svømmere i USA 

Michael Phelps har blitt utnevnt til Årets svømmer i USA ved åtte anledninger; hans rekke fra 2001 til 2009 ble kun avbrutt av Aaron Peirsol i 2005. Janet Evans er en av de mest dekorerte kvinnelige svømmere med sine fem utmerkelser, alle i perioden fra 1987 til 1991. Tracy Caulkins vant fire ganger tidlig på 1980-tallet, mens Natalie Coughlin, Katie Hoff og Jenny Thompson har vunnet tre år på rad. På herresiden har Mike Barrowman vunnet prisen fire ganger på rad fra 1989 til 1992, mens Matt Biondi og Lenny Krayzelburg har vunnet tre.

Årets svømmere i Europa 

Øst-Tyskland var spesielt suksessfulle på 1970– og 80-tallet da de dominerte kvinnenes øvelser, godt hjulpet av det systematiske statlige dopingprogrammet.. På kvinnesiden vant de alle utmerkelsene i perioden 1980–1989, hvor Kristin Otto vant tre ganger, før Berlinmuren og kommunismen falt. Da det statlige dopingprogrammet ble avsluttet ble også den østtyske dominansen brutt. I de to tiårene etter gjenforeningen har den kvinnelige utmerkelsen blitt vunnet av tyskere fire ganger, tre av dem har Franziska van Almsick vunnet. Gjennom 1980-tallet dominerte Michael Groß fra Vest-Tyskland, kalt «The Albatross» på grunn av sitt lange «vingespenn», europeisk svømming ved å vinne fem utmerkelser på rad fra 1982 til 1986.

Ungarn har vunnet utmerkelsen tretten ganger, hovedsakelig på grunn av deres styrke i medleyøvelser. Brystsvømmerne Ágnes Kovács og Károly Güttler, og ryggsvømmeren Sándor Wladár var de eneste ungarske vinnere som ikke var vinnere fra medleyøvelser. Krisztina Egerszegi vant flest utmerkelser av de kvinnelige svømmerne med sine fire, mens Tamás Darnyi fikk tre. Nederland har vunnet syv utmerkelser, mye på grunn av innsatsen til Inge de Bruijn (tre) og Pieter van den Hoogenband (fire) som dominerte sprintkonkurransene i det tiåret. Russiske og sovjetiske svømmere har også vunnet syv utmerkelser, alle på herresiden.

Årets svømmer i Oseania og Asia 

Årets svømmer i Oseania og Asia ble introdusert i 1995, året etter at to australske svømmere—Kieren Perkins og Samantha Riley—ble de første svømmerne fra Asia og Oseania som utnevnt til Årets svømmer i verden. Den har hovedsakelig blitt dominert av australske svømmere, som har vunnet 22 av de 28 utmerkelsene som har blitt utdelt. Ian Thorpe vant seks utmerkelser (fem på rad) og Susie O'Neill har vunnet fire (tre på rad). Australias suksess har blitt bygd på kvinnelige butterflysvømmere (O'Neill og Petria Thomas), kvinnelige brystsvømmere (Riley og Leisel Jones), og mannlige frisvømmere (Thorpe, Grant Hackett og Michael Klim). Kōsuke Kitajima (Japan) er den eneste ikke-australske svømmeren som har vunnet utmerkelsen mer enn en gang (i 2003, 2007 og 2008).

Årets svømmere i Afrika 

Utmerkelsen Årets afrikanske svømmer ble introdusert i 2004, samme året som Sør-Afrika vant herrenes 4×100 m frisvømming stafett under de olympiske lekene. Selv om Joan Harrison (1952) og Penny Heyns (1996) hadde vunnet individuelle gullmedaljer for Sør-Afrika, så var seieren i 2004 første gang et afrikansk stafettlag vant en medalje. I det samme OL, vant Zimbabwes Kirsty Coventry tre individuelle medaljer, inkludert én gullmedalje, som gjorde henne til den første afrikanske svømmeren utenfor Sør-Afrika som fikk stå på podiumet. Bortsett fra i 2006 og 2010 har Coventry vunnet utmerkelsen de seks andre gangene. Den sørafrikanske sprinteren Roland Schoeman vant fire utmerkesler på rad (2004 til 2007) på herresiden, og totalt har sørafrikanske svømmere vunnet fem utmerkelser. I 2008 brøt Oussama Mellouli fra Tunisia den sørafrikanske og zimbabwiske statistikken ved å bli den første afrikanske mannen som vant en individuell olympisk gullmedalje.

Årets svømmer i åpent vann 

Utmerkelsen Årets svømmer i åpent vann ble introdusert i 2005, da det ble annonsert at øvelsen svømming i åpent vann ville bli inkludert i det olympiske programmet for første gang, med øvelsen 10 km under sommer-OL 2008. Utmerkelsen har blitt vunnet av russiske svømmere fem ganger, mens tyske og nederlandske svømmere har vunnet tre ganger. Russlands Larisa Ilchenko vant utmerkelsen fire år på rad fra 2006, og Thomas Lurz fra Tyskland er den eneste andre utøveren med flere utmerkelser, etter å ha vunnet i 2005, 2006, 2009 og 2011.

Årets handicapede svømmere 

Denne utmerkelsen ble opprettet i 2003, for så å ikke bli utdelt i 2004. Canadiske, amerikanske og australske svømmere har vunnet utmerkelsen to ganger, og Matthew Cowdrey, en australsk svømmer med amputerte armer, er den eneste personen som har vunnet utmerkelsen to ganger, i 2007 og 2008.

Noter

Referanser